Карацей, ёсць сапраўды цікавыя зачэпкі, аднак капаць тэму глыбей майстрам копіпасту не хочацца, няма часу і стымулу. А мо і страшнавата. Нядаўна вось вэб-рэсурсы дружна паведамілі пра арышт старога Лукашэнкавага сябра Канаплёва (зноў жа, заўважце, са спасылкай толькі на адну крыніцу), потым далі з ягоных вуснаў абвяржэнне, а назаўтра цалкам забыліся пра гэты сюжэт, хоць нітачкі можна было знайсці інтрыгоўныя. Так і не зразумеў чытач: ці ён кажух украў, ці ў яго ўкралі.